હાલમાં તેમની પાસે 10થી 15 વર્ષની ઉંમરના 50 થી વધું છોકરાઓ અને છોકરીઓ ક્રિકેટ શીખવા આવે છે. જીજ્ઞાએ કહ્યું કે શરૂઆતમાં બાળકો સ્લિપર પહેરીને આવતા હતા. પરંતુ મેં તેમને કિટ આપવાનું શરૂ કર્યું. આ માટે મને મારા પતિ અને સાસરીયાઓ તરફથી ઘણો જ સહકાર મળ્યો છે. હાલમાં તેઓ ક્રાઉડ ફન્ડિંગ દ્વારા ફંડ ઊભુ કરવાનો પ્રયાસ કરી રહ્યા છે અને આ માટે તેમને મિલાપ સંસ્થા દ્વારા ઘણી મદદ મળી રહી છે. તેમનું કહેવું છે કે આ બાળકોમાં ઘણી પ્રતિભા છે અને હું એક દિવસ તેમને ઉચ્ચ સ્તરે ક્રિકેટ રમતા જોવા ઈચ્છું છું.